Document ID: 31986D0523

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 22ας Οκτωβρίου 1986
για τη βελτίωση της αποτελεσματικότητας των διαρθρώσεων της γεωργίας στην Δανία, σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στη δανική γλώσσα είναι το μόνο αυθεντικό)
(86/523/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των διαρθρώσεων της γεωργίας (1), και ιδίως το άρθρο 25 παράγραφος 3,
Εκτιμώντας:
ότι η κυβέρνηση της Δανίας ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την απόφαση του υπουργείου γεωργίας, της 30ής Ιανουαρίου 1986 σχετικά με την ειδίκευση των νέων γεωργών στους οποίους χορηγείται ενίσχυση για την πρώτη εγκατάσταση κατ' εφαρμογή του άρθρου 2 παράγραφος 3 του νόμου αριθ. 150/85 που αφορά εγγύηση του κράτους και επιδότηση επιτοκίου για τα δάνεια που χορηγούνται στους νέους γεωργούς·
ότι ο νόμος αυτός αποτέλεσε αντικείμενο της απόφασης της Επιτροπής 85/642/ΕΟΚ της 23ης Δεκεμβρίου 1985 (2), στην οποία διαπιστώνεται ότι οι περιπτώσεις που απορρέουν από την εφαρμογή του άρθρου 2 παράγραφος 3 του νόμου αριθ. 150/85 δεν δικαιολογούν απόδοση από το Ευρωπαϊκό Γεωργικό Ταμείο Περιφερειακής Ανάπτυξης (ΕΓΤΠΕ)·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει αν, μετά την απόφαση της 30ής Ιανουαρίου 1986, η επιφύλαξη της απόφασης της Επιτροπής 85/642/ΕΟΚ, μπορεί να αρθεί·
ότι η απόφαση της 30ής Ιανουαρίου 1986 πληροί τους όρους του άρθρου 7 του κανονισμού (ΕΟΚ) αριθ. 797/85·
ότι έχει ζητηθεί η γνώμη της Επιτροπής του ΕΓΤΠΕ σχετικά με τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι περιπτώσεις που προκύπτουν από την εφαρμογή του άρθρου 2 παράγραφος 3 του νόμου αριθ. 150/85 που αφορά την εγγύηση του κράτους μέλους και την επιδότηση επιτοκίου για τα δάνεια που χορηγούνται στους νέους γεωργούς και που πληρούν τα κριτήρια κατάρτισης που αναφέρονται στην απόφαση του υπουργείου γεωργίας της 30ής Ιανουαρίου 1986, που ανακοίνωσε η κυβέρνηση της Δανίας σύμφωνα με το άρθρο 24, παράγραφος 4 του κανονισμού (ΕΟΚ) αριθ. 797/85, πληρούν τους όρους για τη χρηματοδοτική συμμετοχή της Κοινότητας, δυνάμει του άρθρου 7 του εν λόγω κανονισμού.
Άρθρο 2
Η παρούσα απόφαση απευθύνεται στο Βασίλειο της Δανίας.
Βρυξέλλες, 22 Οκτωβρίου 1986.

Labels: 18
19